ദുരിതം വിതച്ച് തോരാ മഴ ഇരുള്മൂടി വാനം, കെടുതിയില് നാട് കൊല്ലം: ഇരുള്മൂടിയ ആകാശവും തോരാതെ പെയ്ത മഴയുമായി ജില്ലയില് ദുരിതദിനമായിരുന്നു ശനിയാഴ്ച. ജില്ലയിലാകെ തുടര്ച്ചയായി പെയ്ത മഴയില് പലയിടങ്ങളിലും വെള്ളം കയറുകയും വീടുകളും കൃഷികളും നശിക്കുകയും ചെയ്തു. അതിശക്തമായ മഴയില് ജലസ്രോതസ്സുകള് കരകവിഞ്ഞൊഴുകുന്ന കിഴക്കന് മേഖലയിലാണ് ദുരിതം കൂടുതല്. ജില്ലയില് ഒരു വീട് പൂര്ണമായും 35 വീടുകള് ഭാഗികമായും തകര്ന്നു. കല്ലടയാര് പുനലൂര് മേഖലയില് അപകട പരിധി കടന്ന് കവിഞ്ഞൊഴുകുകയാണ്. ഷട്ടര് തുറന്ന തെന്മല പരപ്പാര് ഡാം മേഖലയില് കനത്ത വെള്ളപ്പൊക്ക ഭീഷണിയാണുള്ളത്. പള്ളിക്കല്, അച്ചന്കോവില്, ഇത്തിക്കരയാറുകളിലും ജലനിരപ്പുയര്ന്ന് സമീപപ്രദേശങ്ങളില് വെള്ളം കയറി. കൊല്ലം താലൂക്കില് എട്ട് വീടുകള് ഭാഗികമായി തകര്ന്നു. ഒമ്ബത് ക്യാമ്ബുകള് താലൂക്കില് സജ്ജമായിട്ടുണ്ട്. ഒന്നും പ്രവര്ത്തനം ആരംഭിച്ചിട്ടില്ല. കരുനാഗപ്പള്ളി താലൂക്കില് കനത്തമഴയില് ഒരു വീട് പൂര്ണമായി തകര്ന്നു. 10 വീടുകളാണ് ഭാഗികമായി തകര്ന്നത്. പാവുമ്ബ ചുരുളിയില് പലയിടങ്ങളിലും വെള്ളംകയറി. താലൂക്കിലെ 17 വില്ലേജുകളിലായി 55 ക്യാമ്ബുകള് ഒരുക്കിയിട്ടുണ്ടെങ്കിലും ഒരിടത്തും ആളുകളെ പാര്പ്പിക്കേണ്ട സ്ഥിതി വന്നിട്ടില്ല. കുന്നത്തൂര് താലൂക്കില് വെസ്റ്റ് കല്ലട അയ്തോട്ടുവയില് കടുത്ത വെള്ളക്കെട്ടുണ്ട്. താലൂക്കില് അഞ്ച് വീടുകള് ഭാഗികമായി തകര്ന്നു. ഒരു കാലിത്തൊഴുത്ത് പൂര്ണമായും തകര്ന്നു. 22 ക്യാമ്ബുകള് മേഖലയില് പൂര്ണസജ്ജമാണ്. പത്തനാപുരം താലൂക്കില് ശക്തമായ മഴയാണുണ്ടായത്. പിറവന്തൂരിലെ അലിമുക്കില് വീടുകളില് വെള്ളംകയറി. ഇവിടെ റോഡില് മരം വീണ് ഗതാഗതം തടസ്സപ്പെട്ടു. ഒരു വീട് ഭാഗികമായി തകര്ന്നു. 29 ക്യാമ്ബുകള് സജ്ജമാണ്. പുനലൂര് താലൂക്കില് മൂന്ന് വീടുകള് ഭാഗികമായി തകര്ന്നു. 15 ക്യാമ്ബുകള് സജ്ജമാണ്. കൊട്ടാരക്കര താലൂക്കില് വാളകത്ത് എം.സി റോഡില് വെള്ളംകയറി. 22 വീടുകള് ഭാഗികമായി തകര്ന്നു. ഒരു കിണര് പൂര്ണമായും തകര്ന്നു. 33 ക്യാമ്ബുകളാണ് ഇവിടെ സജ്ജമാക്കിയിട്ടുള്ളത്. മഴക്കെടുതി നേരിടാന് ക്രമീകരണം കലക്ടര് കൊല്ലം: കനത്ത മഴയെ തുടര്ന്നുള്ള ദുരിതങ്ങള് നേരിടാന് വിവിധ വകുപ്പുകളുടെ ഏകോപനത്തോടെയുള്ള പ്രവര്ത്തനങ്ങള് തുടരുെന്നന്ന് ദുരന്തനിവാരണ അതോറിറ്റി ചെയര്പേഴ്സന് കൂടിയായ കലക്ടര് അഫ്സാന പര്വീണ് അറിയിച്ചു. വെള്ളപ്പൊക്ക സാധ്യതാപ്രദേശങ്ങളിലും നിലവില് വെള്ളം കയറിയ ഇടങ്ങളിലും പ്രത്യേക സഹായസംവിധാനങ്ങള് ഏര്പ്പെടുത്തി. അതത് മേഖലയിലെ തഹസില്ദാര്മാരെ ചുമതലപ്പെടുത്തിയാണ് പ്രവര്ത്തനം. ആവശ്യമായ കേന്ദ്രങ്ങളില് ക്യാമ്ബുകള് തുറക്കുകയാണ്. കോവിഡ് മാനദണ്ഡപ്രകാരമാണ് ഇവ പ്രവര്ത്തിക്കുക. കിഴക്കന്മേഖലയില് പലയിടത്തും വെള്ളക്കെട്ടും മണ്ണിടിച്ചിലും കാരണം ഗതാഗതതടസ്സം നേരിടുന്നുണ്ട്. ഇവിടെ പൊലീസ്, അഗ്നിരക്ഷാസേന എന്നിവയുടെ നേതൃത്വത്തിലും റവന്യു, പഞ്ചായത്ത് വകുപ്പുകളുടെ സഹായത്തിലുമാണ് അടിയന്തര സഹാവും ഗതാഗത ക്രമീകരണവും നടത്തുന്നത്. പലയിടത്തും വീടുകള് തകര്ന്നു. മണ്ണിടിച്ചില്വെള്ളപ്പൊക്ക സാധ്യതയുള്ള പ്രദേശങ്ങള് പ്രത്യേക നിരീക്ഷണത്തിലാണ്. മണ്ണിടിച്ചില് അടക്കമുള്ള അടിയന്തര സാഹചര്യം നേരിടാന് ജെ.സി.ബി, ക്രെയിന് ഓപറേറ്റര്മാര്, ആംബുലന്സ് ഡ്രൈവര്മാര് തുടങ്ങിയവരെ സജ്ജമാക്കി. തീരദേശ മേഖലയില് കൂടുതല് ജാഗ്രത പാലിക്കാന് കടലോര ജാഗ്രതാ സമിതി, കോസ്റ്റല് െപാലീസ് എന്നിവക്ക് നിര്ദേശം നല്കി. നദീ തീരങ്ങളില് താമസിക്കുന്നവര് നിര്ദേശങ്ങള് പാലിക്കണം കൊല്ലം: നദികളുടെ തീരത്ത് താമസിക്കുന്നവര് സ്ഥിതിഗതിക്കനുസൃതമായി അധികൃതരുടെ നിര്ദേശങ്ങള് പാലിക്കണമെന്ന് ജില്ല ഭരണകൂടം അറിയിച്ചു. കിഴക്കന്മേഖലയിലെ പാതയോരങ്ങളില് അപകടാവസ്ഥയില് തുടരുന്ന മരങ്ങള് മുറിച്ചുമാറ്റുന്നതിന് നടപടി സ്വീകരിക്കും. ദുരിതാശ്വാസ കേന്ദ്രങ്ങളില് ആവശ്യത്തിന് മരുന്ന് ഉറപ്പാക്കാന് ഡി.എം.ഒക്ക് നിര്ദേശം നല്കി. കോവിഡ് പരിശോധനയുടെ അടിയന്തര സാഹചര്യം കണക്കിലെടുത്ത് ക്യാമ്ബുകളില് മാത്രമായി ആന്റിജന് പരിശോധനയും നടത്തും. ഇവിടങ്ങളില് വാക്സിനേഷന് സൗകര്യവും ഏര്പ്പെടുത്തി. പനി ലക്ഷണമുള്ളവര്ക്ക് പ്രത്യേക സൗകര്യമാണ് ഒരുക്കുന്നത്. മീന്പിടിത്തത്തിന് ഏര്പ്പെടുത്തിയ നിയന്ത്രണം കര്ശനമായി പാലിക്കുന്നുവെന്ന് ഫിഷറീസ് വകുപ്പ് ഉറപ്പാക്കണം. കാണാതായ മത്സ്യത്തൊഴിലാളിക്ക് വേണ്ടി തിരച്ചില് തുടരും.ദുരന്തനിവാരണപ്രവര്ത്തനങ്ങള് ഏകോപിപ്പിക്കുന്നതിന് സബ് കലക്ടര് ചേതന് കുമാര് മീണയെ ചുമതലപ്പെടുത്തി. പ്രവര്ത്തനങ്ങളുടെ നിരീക്ഷണവും പുരോഗതിയും എ.ഡി.എം എന്. സാജിതാ ബീഗമാണ് വിലയിരുത്തേണ്ടത്. സിറ്റി പൊലിസ് കമീഷണര് ടി. നാരായണന്, റൂറല് എസ്.പി കെ.ബി. രവി എന്നിവര്ക്കാണ് ഗതാഗത നിയന്ത്രണം ഉള്പ്പടെ അടിയന്തരഘട്ട പ്രതികരണ ചുമതല. കിഴക്കന് മേഖലയിലെ പ്രവര്ത്തനങ്ങള്ക്ക് ആര്.ഡി.ഒ ബി. ശശികുമാറിനെ നിയോഗിച്ചു. അടിയന്തര സാഹചര്യത്തില് വിളിക്കാം ജില്ല കണ്ട്രോള് റൂം 1077, 04742794002, 04742794004 കൊല്ലം താലൂക്ക് ഒാഫിസ് 0474 274 2116 കരുനാഗപ്പള്ളി താലൂക്ക് ഒാഫിസ് 0476 262 0223 കൊട്ടാരക്കര താലൂക്ക് ഒാഫിസ് 0474 245 4623 കുന്നത്തൂര് താലൂക്ക് ഒാഫിസ് 0476 283 0345 പത്തനാപുരം താലൂക്ക് ഒാഫിസ് 0475 235 0090 പുനലൂര് താലൂക്ക് ഒാഫിസ് 0475 222 2605